**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.71/3  (prot. Nr.3, 35.§) | Nr.233 |

Par zemes nomu dārzu biedrībai

"Alsungas ielas dārzi"

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līgumu saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.3.apakšpunktu, izskatot dārzu biedrības "Alsungas ielas dārzi" 2020.gada 6.janvāra iesniegumu, zemes nomas līgumus, kas 2014.gada 10.aprīlī noslēgti starp Liepājas pilsētas pašvaldību un dārzu biedrību "Alsungas ielas dārzi", Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 13.janvāra priekšlikumu (sēdes protokols Nr.1) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Pagarināt dārzu biedrībai "Alsungas ielas dārzi" (reģistrācijas Nr.40008218873; juridiskā adrese: Kuldīgas iela 36-37, Liepāja) zemes nomas līgumu par zemesgabala Alsungas ielā 40B (kadastra Nr.1700 002 0197) daļas 1374 kv.m platībā, zemesgabala Alsungas ielā 40A (kadastra Nr.1700 002 0193) daļas 734 kv.m platībā, zemesgabala Alsungas ielā 20 (kadastra Nr.1700 002 0195) daļas 1831 kv.m platībā, zemesgabala Alsungas ielā 22 (kadastra Nr.1700 002 0194) daļas 2484 kv.m platībā, zemesgabala Alsungas ielā 16 (kadastra Nr.1700 002 0191) daļas 3672 kv.m platībā, zemesgabala Alsungas ielā 14 (kadastra Nr.1700 002 0190) daļas 2311 kv.m platībā un zemesgabala Alsungas ielā 2/4 (kadastra Nr.1700 002 0185) daļas 1252 kv.m platībā iznomāšanu mazdārziņu uzturēšanai un apsaimniekošanai termiņus līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2023.gada 10.aprīlim.

2. Uzdot Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot grozījumus 2014.gada 10.aprīlī noslēgtajos zemes nomas līgumos par zemesgabala Alsungas ielā 40B (kadastra Nr.1700 002 0197) daļas, zemesgabala Alsungas ielā 40A (kadastra Nr.1700 002 0193) daļas, zemesgabala Alsungas ielā 20 (kadastra Nr.1700 002 0195) daļas, zemesgabala Alsungas ielā 22 (kadastra Nr.1700 002 0194) daļas, zemesgabala Alsungas ielā 16 (kadastra Nr.1700 002 0191) daļas, zemesgabala Alsungas ielā 14 (kadastra Nr.1700 002 0190) daļas un zemesgabala Alsungas ielā 2/4 (kadastra Nr.1700 002 0185) daļas iznomāšanu un izteikt līgumu 2.sadaļu "LĪGUMA TERMIŅŠ" šādā redakcijā:

"Līgums stājas spēkā tā abpusējās parakstīšanas dienā un ir noslēgts uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2023.gada 10.aprīlim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu grozījumus, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja dārzu biedrības "Alsungas ielas dārzi" vainas dēļ grozījumi līgumos par lēmuma 1.punktā minēto zemesgabalu daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |